cyanic-selkie/wikianc huggingface dataset:
Swapan Kumar Chakravorty
Han ble innlagt på sykehus 1. september 2021 for covid-19, lå på imntenmsivavdeling og i respirator, og døde etter å ha blitt tatt av respirator som følge av lungeskader sykdommen hadde forårsaket. Has kone var også covid-pasient, men hadde kommet seg.
NOAH (selskap)
NOAH AS er et norsk aksjeselskap. Det ble etablert av myndighetene i samarbeid med ni større industriforetak i 1991. NOAH kjøpte Langøya ved Holmestrand fra Norcem/Aker i 1993. NOAH har i dag en vesentlig samfunnsfunksjon gjennom sin behandling av farlig avfall. Behandlingsprosessene medfører at store mengder farlig avfall nøytraliseres og tas ut av kretsløpet.
I 2003 kjøpte Gjelsten Holding NOAH AS.
Utslipp fra anlegget
Vann fra dagbruddene samles opp, renses og slippes ut på 35 meters dyp (endret fra 15 meters dyp i 2007) på vestsiden av Langøya. Utslippene er gjennomgående på nivå under de grenser som er satt i tillatelsen fra Miljødirektoratet. Utslipp til luft fra virksomheten anses å ha liten miljøbetydning. Månedlige utslippsdata publiseres på www.noah.no.
Litteratur
Langøya. (2007) En bok om industrieventyret på øya, bosettingen og samfunnet her. Forfattere: Stig Tore Lunde og Roar Hansen.
K.A. Rasmussen
K.A. Rasmussen AS er et internasjonalt selskap med hovedkontor og produksjon på Hamar. K.A. Rasmussen AS produserer og selger ulike typer produkter og tjenester med tilknytning til edelmetaller. Halvfabrikatdivisjonen produserer og selger halvfabrikata til industri og gullsmedhåndverk, industrielle katalysatorer, edelmetallbaserte dentallegeringer, samt driver Nordens største raffineri for edelmetaller. I tillegg produseres og forhandles barrer og mynter til investeringsmarkedet. K.A. Rasmussen har til sammen 130 ansatte. 70 av disse har sin virksomhet på fabrikken på Hamar, mens resten jobber med salg og marked i land som Sverige, Finland, Estland, Storbritannia og Ukraina.
Historie
I 1872 grunnla Gullsmed Knut Andreas Rasmussen Firmaet K.A. Rasmussen. Dette var utgangspunktet for dagens internasjonale selskap og det som skulle bli Nordens største leverandør av edelmetaller.
Knut Andreas Rasmussen grunnla sin virksomhet i Oslo på ren spesialfabrikasjon av filigransarbeid. Og var med det en av de som tok opp igjen den gamle nasjonale filigranindustrien.
Her drev han stor produksjon og eksport, og fant et godt marked i England. Ved siden av produksjon hadde firmaet en alminnelig gullsmedforretning.
I 1901 overtok sønnen Edvard Julius Rasmussen forretningen, og han drev både verksted, butikk og produksjon. Han deltok også aktivt i fagkomiteer og ble i 1927, kort tid før han døde 60 år gammel, tildelt Gullsmedforbundets hederstegn.
Det var hans kone fru Hilda Rasmussen som etter hans død overtok virksomheten sammen med familiens eldste sønn Torleiv Rasmussen. Hilda Rasmussen hadde med stor interesse deltatt i gullsmedlaugets arbeid, blant annet som formann i gullsmedlaugets damekomite.
Det var under Torleivs ledelse gjennom 50 år at bedriftens verksted og produksjonsavdeling utviklet seg til å bli Nordens ledende produsent og leverandør av edelmetaller til gull- og sølvvareprodusenter. Bedriftens tekniske og merkantile utvikling og ekspansjon skyltes i første rekke hans dyktighet, innsikt og vilje til å satse.
Torleiv Rasmussen var i en årrekke styremedlem i Oslo Gullsmedlaug, og har også vært laugets oldermann. Han var også formann i Norges Gullsmedforbunds detaljistråd, og nestformann i Norges Gullsmedforbund.
Utviklingen etter krigen ga bedriften en fortsatt ekspansjon og i 1950 flyttet K.A. Rasmussen inn i et nybygget fabrikkanlegg på Hamar, hvor vi i dag fortsatt holder til. Gullsmedforretningen ble lagt ned på 1960-tallet.
I snart 150 år har bedriften ved grundig arbeide, studier, eksperimenter, forsøk og investeringer utviklet seg fra å være en spesialist i trådtrekking, til å bli produsent og leverandør av edelmetaller og edelmetallpreparater til teknisk, kjemisk, galvanisk og mekanisk industri.
Eksterne linker
Offisiell nettside
Nordheimsdalen naturreservat
Dalen er en hengedal som ble formet i siste istid. Området inneholder skog fra fjord til fjell og har et stort mangfold av ulike furuskogstyper som til dels har urskogpreg. Skogen har vært brukt til oppføring av bygninger lokalt. Det finnes en rekke spor etter tømmerdriften i område, som vegen opp fra kaien. Område har også vært benyttet til beiting og stølsdrift på Øygarden og Nordheimsdalen. Området ligger i tilknytning til Nærøyfjorden og ble oppført på Unescos verdensarvliste som del av Vestnorsk fjordlandskap i 2005.
Orhangazi
Orhangazi er en by med 78 048 innbyggere (2017) i den tyrkiske provinsen Bursa. Den ligger nord for Kestel, sør for Yalova, øst for Gemlik og vest for Izniksjøen.
Konkret poesi
Termen ble lansert på 1950-tallet. I Brasil danna det seg ei gruppe av poeter som i 1958 publiserte et manifest for en konkret poesi, med Augusto de Campos som en av forgrunnsfigurene. Hovedbudskapet i manifestet er å gjøre ordene til en del av et visuelt verk, og dermed gi dem et egenliv som frigjør dem fra det å bare være meningsbærere.
Sjøl om termen er ny, er ideen om å bruke typografi for å gi et dikt et ekstra tilskudd av mening gammel. Mest kjent er den franske poeten Guillaume Apollinaires Calligrammes fra tidlig på 1900-tallet, som fikk følge av flere andre dadaister. Seinere har diktere som E.E. Cummings og Ezra Pound eksperimentert med typografien. Velkjent er også musas fortelling («tale») i Alice i eventyrland, som er forma som en hale («tail»).
Kinetisk poesi er en utvikling av konkretisme som utnytter elektroniske medier. Poetikon.no er et nettsted av norske Morten Skogly med eksempler på kinetisk poesi, hvor ord og bokstaver er animerte. AfsnitP har danske eksempler på og omtaler av kinetisk poesi. Det visuelle er viktig i mye elektronisk litteratur.
Jan Erik Vold er den som først og fremst har innført konkret poesi i norsk litteratur. Hans debutsamling mellom speil og speil inneholder mange eksempler på figurdikt.
Konkret poesi kan også mer allment stå for en type poesi som domineres av konkrete bilder og ikke av abstrakte begreper.
Eksterne lenker
Cal·ligrama
Litteraturformidling
Litteraturformidling vil si planmessige tiltak for å inspirere til lesing generelt, eller til lesing av litteratur med bestemte kvaliteter. Litteraturformidling foregår i bibliotek, skole, bokhandel og andre steder. Litteraturformidling foregår både gjennom kampanjer og andre aksjonsrettede tiltak, og gjennom løpende virksomhet som bokutstillinger, eksponering av nye bøker og annet. I videste forstand kan det meste av virksomheten i bibliotek og bokhandel kalles litteraturformidling.
Universitetet i Oslo tilbyr et yrkesrettet studium i litteraturformidling. Foreningen !les er en av flere norske, nasjonale tiltak for litteraturformidling rettet mot ungdom.
Jorunn Myklebust Syversen
Jorunn Myklebust Syversen (født i 1978 ) er en norsk filmregissør, manusforfatter, billedkunstner og videokunstner.
Utdannelse
Myklebust Syversen er utdannet ved Kunsthøgskolen i Bergen.
Bothrorrhina radama
Utbredelse
Arten er utbredt på Madagaskar.
Johann Caspar Lavater
Johann Caspar Lavater (født 15. november 1741 i Zürich, død 2. januar 1801 samme sted) var en sveitsisk kirkeleder innen Den reformerte kirke, filosof og forfatter.
Italieneren Giambattista della Porta (1535–1615) anses som grunnleggeren av fysiognomien (også kalt fysiognomikk) og han har videre påvirket Lavater ved forfatterskapet av Physiognomische Fragmente zur Beförderung der Menschenkenntnis und Menschenliebe som ble publisert i 1775–1778. Den ble oversatt til engelsk i 1792 og kom stadig i nye utgaver fram til 1810.
Noemia
Noemia er en slekt av underamilie av trebukker (Cerambycidae).
Utseende
Middelsstore, slanke, mørke trebukker. Antennene er tynne og betydelig lengre enn kroppen. Hodet er rundet, pronotum sylindrisk med en kraftig pigg midt på hver sidekant, mye lengre enn bredt. Dekkvingene er jevnbrede, beina middels lange med fortykkede lår.
Levevis
Som andre trebukker lever larvene av de fleste artene i død ved. De voksne billene er oftest nattaktive.
Utbredelse
Slekten er utbredt i Sørøst-Asia: Thailand, Laos, Vietnam, Vest-Malaysia, Sumatra, Borneo og Filippinene.
Den doriske halvøy
Datça eller Reşadiye-halvøya, tidligere kalt den doriske halvøy eller Knidos-halvøya (Khersonisos Knidia), er en 80 km lang, smal halvøyu i Muğla-provinsen, i det sydvestlige Tyrkia, som skiller Gökova-gulfen (nord for) fra Hisarönü-gulfen.
Vestspissen av halvøya ble i antikken kalt for Det triopiske nes (eller Triopium) (etter Triopas, den legendeomspundne grunnleggeren av Knidos). Det ytterste punktet er Deveboynu Burnu (tidligere Kapp Crio eller Kriyo).
Den moderne byen Datça ligger halvveis ut mot neset. Den gamle byen Knidos lå opprinnelig nær Datça og ble flyttet til vestspissen omkring 356 f. Kr.
Vojens kommune
Vojens kommune er en tidligere kommune i Sønderjyllands amt i Danmark. Kommunen ble dannet ved kommunalreformen i 1970, men ble ved kommune- og regionreformen 2005–07 innlemmet i Haderslev kommune i den nye Region Syddanmark.
Nagasaki-martyrene
Nagasaki-martyrene (日本二十六聖人) var 26 fransiskanske og jesuittiske misjonærer og dessuten japanere som hadde konvertert til katolisismen, med et aldersspenn på fra tolv til 64 år, som ble henrettet i 1597 på befaling av Hideyoshi Toyotomi.
Forhistorie
Den kristne misjon i Japan ble innledet i 1549 av jesuittpresten Frans Xavier, og gjorde til å begynne med store fremskritt. Shogunatet og den keiserlige regjering var til å begynne med støttende, vel med det i tankene at misjonens fremgang ville svekke de buddhistmunkenes makt, og dessuten være gunstig for utviklingen av handel med Spania og Portugal.
I 1590 bekjente rundt 200 000 japanere seg til kristendommen, hovedsakelig blant innbyggerne i det sentrale Japan og på den sørlige hovedøya Kyūshū, og med et særlig tyngdepunkt i Nagasaki.
Etter at Filippinene kom under spansk herredømme i 1587 fryktet den japanske regjering imidlertid at den europeiske innflytelse kunne komme til å bli for sterk. Derfor bestemte Toyotomi Hideyoshi at alle utlendinger måtte forlate Japan. Men da han samtidig var interessert i gode handelsforbindelser med Portugal, fikk misjonærene fortsette sitt virke.
Henrettelse
Etter dette tok den japanske regjering til fange alle de spanjoler som ankom i 1593 fra Filippinene. Blant dem var det tre japanske jesuitter: Paul Miki, Iacobus Diego Kisai og Johannes Soan de Goto. Disse ble bragt til Kyōto, der de ble holdt fanget sammen med seks fransiskanere og videre femten japanske kristne, og ble dømt til døden ved korsfestelse. På byens hovedtorg skar man til skrekk og advarsel av et stykke av deres venstre ører. Deretter drev man dem fra by til by, kunngjorde deres forbrytelser og oppfordret befolkningen til å mishandle dem. Ytterligere to japanere som hadde konvertert sluttet seg til opptoget. De ble alle lovet friheten tilbake dersom de avsverget sin kristne tro, men ingen av dem gikk med på dette.
Den 5. februar 1597 fulgte så korsfestelsen på Tateyama-høyden i Nagasaki.
Ved denne japanske form for korsfestelse ble håndleddene og halsen festet med jernklammer, og bena ble holdt noe spredt fra hverandre med ytterligere et jern. Deretter ble kroppen gjennomboret med lanser fra venstre og så fra høyre side, fra nederste ribben på brystkassen og til skulderbladet.
Helligkåring
De æres som martyrer også i anglikanske kirker. Også Evangelical Lutheran Church in America holder deres minne i hevd.
Petter Øverby
Petter Øverby (født 26. mars 1992 i Kongsvinger) er en norsk håndballspiller som er strekspiller for THW Kiel i Bundesliga og for det norske landslaget. Han spilte på Norges lag som tok sølv i VM 2017 og i VM 2019 og bronse i EM 2020.
Karriere
Øverby spilte for Elverum til 2011, deretter for Bækkelaget og Nøtterøy før han i 2015 gikk tilbake til Elverum. 2017–18 spilte han for KIF Kolding København i Danmark, og fra 2018 til 2022 spilte han i HC Erlangen.
Øverby debuterte på landslaget mot Romania 4. juni 2013 og fikk sin mesterskapsdebut i EM 2016 der Norge ble nummer fire. Han spilte på Norges lag som tok sølv i VM 2017 og i VM 2019 og bronse i EM 2020.
Kjempeklegg
Kjempeklegg (Tabanus sudeticus) er en av kleggene i slekten storklegg. Den er en stor flue, mellom 19-25 millimeter lang, er den største i Norge, sammen med kuklegg. Den lager en godt hørbar lyd (summing eller brumming) når den flyr. Den er utbredt i Europa, Midtøsten og vest i Asia. Larvene lever i stillestående ferskvann eller fuktig jord. Den voksne kleggen flyr i mai til august. Vanligvis er den plagsom for hester og andre husdyr. En sjelden gang kan den også angripe mennesker.
Nigel Kennedy
Nigel Kennedy (født 28. desember 1956 i Brighton, East Sussex) er en engelsk fiolinist. Han stammer fra en flergenerasjons musikalsk familie på farssiden, mens moren var pianolærer, og fikk ham utenfor ekteskap. Nigel var 11 år da han og faren ble kjent med hverandre.
Utdannelse
Som tiåring viste han sin musikalske sans, ved å spille Fats Wallers låter på piano etter å ha hørt stefarens grammofonplater. Han ble elev ved Yehudi Menuhins musikkskole, og senere ved Juilliard School i New York med Dorothy DeLay.
Karrieren
Han spilte sammen med Stéphane Grappelli i Carnegie Hall som sekstenåring, tross trusler fra lærerne ved Juilliard om at det ville ødelegge for hans karriere som klassisk utøver. Tross lærernes betenkeligheter, ble hans første grammofoninnspilling Edward Elgars fiolinkonsert.
Den store publikumssuksessen som klassisk fiolinist var innspillingen av Vivaldis De fire årstidene med English Chamber Orchestra. Albumet er solgt i mere enn 2 millioner eksemplarer, noe som er nær rekord for en klassisk innspilling. Han har forøvrig spilt inn det meste av klassiske fiolinkonserter.
Etter et hektisk kunstnerliv med plateinnspillinger og konserter, trakk han seg som konserterende kunstner i 1991, og ga bare ut et album, før han etter fem års pause begynte å opptre igjen.
Hans forhold til jazz og populærmusikk resulterte i The Kennedy Experience (1999) som var en parafrase over Jimi Hendrix-låter i klassisk drakt, spilt inn med en besetning av to celloer, en obo, to gitarer, en dobro, fløyte og dobbelbass. Han har senere vekslet mellom klassisk og mere jazzpregede numre, med erklært mål at minst 50 % av det han gjør skal være i jazzsjangren.
Han har i årenes løp opptrådt med flere av de største navnene innen pop, som The Doors, The Who og Kate Bush.
Annet
Hans image og holdning til klassisk musikk er blitt sterkt kritisert av konservative kretser, som fant at hans latterlige valg av klær og groteske hjemmesnekrede dialekt ikke hørte hjemme hos en så begavet musiker. Heller ikke hans intensjon om ikke å opptre på noen klassisk konsert med orkester i og fra London falt i god jord. Han mente selv det hadde å gjøre med at han krevde flere gjennomganger/orkesterprøver enn han fikk. For ham var det viktigere å få musikken skikkelig inn, enn å opptre mest mulig. Han har opptrådt på The Proms i London i 2008.
Foruten å være jogger, er han tilhenger av fotballaget Aston Villa FC, og ser dem gjerne også på bortekamper. Han er motstander av Israels politikk på Vestbredden, og har uttalt at den har mye til felles med apartheid, og at en burde ha lært noe av dette. Siden han ikke ser noen bedring, opptrer han ikke i Israel.
Instrumenter
Nigel Kennedy har eid eller disponert instrumenter av:
Doliops
Doliops er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Små til middelsstore, korte og trinne, blankt svarte trebukker. Særlig dekkvingene har gjerne flekker eller bånd av lyse skjell, disse har ofte metallisk glans. Mange av artene ligner overflatisk på fargerike arter av snutebiller som de lever sammen med, og det er mulig at den ene gruppen etterligner den andre.
Utbredelse
Slekten er nesten endemisk for Filippinene, det eneste unntaket er én art som lever på Taiwan.
Gravene i Roskilde domkirke
Siden reformasjonen i 1536 har samtlige danske konger og nesten alle dronningene blitt gravlagt i Roskilde domkirke. Kirken inneholder ifølge gravskriftene også enkelte kongegraver fra vikingtiden. Både Harald Blåtann og oldebarnet Svein Estridssons graver antas å befinne seg i to søyler i koret. Sistnevntes grav har blitt åpnet og det er foretatt DNA-analyser, men Harald Blåtann er ikke funnet.
Det er fire kongelige gravkapeller tilknyttet domkirken; Christian Is eller Helligtrekongers kapell fra ca. 1460, Christian IVs kapell fra ca. 1620, Frederik Vs kapell fra ca. 1775 og Christian IXs eller Det Glücksborgske kapell fra 1925. I tillegg kommer Frederik IXs begravelsesplass fra 1985 som ligger utenfor selve domkirken. I tillegg til gravkapellene benyttes koret som begravelsesplass og her ligger blant annet Margrete I.
I koret
Ved søylene i koret er det antatt at gravene til Harald Blåtann, Svein Tjugeskjegg og Svein Estridsson er. Man er ikke helt sikker når det gjelder Svein Tjugeskjeggs grav, men de to andre skal ligge i søylene. I selve koret var tidligere Kristoffer av Bayerns grav, men denne er forsvunnet.
Margrete Is sarkofag er stilt opp i koret, det samme er gravminnene til junker Christoffer, Christian V, Charlotte Amalie av Danmark og Norge, Frederik IV og Louise av Mecklenburg-Güstrow.
Margrete I (1353–1412) var regjerende dronning under Kalmarunionen. Hun var datter av Valdemar Atterdag og Helvig av Slesvig. Gjennom sitt ekteskap med Håkon VI Magnusson var hun ikke-regjerende dronning av Norge fra 1363 til 1380, regjerende dronning av Norge fra 1388 til sin død og regjerende dronning av Danmark fra 1375 til sin død i 1412. Margrete ble sett på som dronning av Danmark selv om hun ikke offisielt titulerte seg slik, men benyttet tittelen «fuldmægtig frue og husbond og Danmarks riges formynder».
Etter sin død ble hun gravlagt sammen med sin far og sønn Olav i Sorø klosterkirke. Under ledelse av Roskildebispen Peder Jensen Lodehat ble liket fjernet med makt og flyttet til Roskilde året etter. Sarkofagen ble utført i 1423 og anses som Danmarks vakreste gravminne fra middelalderen. Utsmykningene er av alabast. Sarkofagen inneholder en blykiste med levningene hennes og på dekkplaten er det en forgyllet innskrift som er gravert inn på vegne av etterfølgeren Erik av Pommern. Margretes sarkofag har aldri blitt åpnet, men i forbindelse med en restaurering i 1950 ble det borret små hull i den og man kom da inn mot et blylag. Sarkofagen antas å være laget av Johannes Junge fra Lübeck.
På toppen av sarkofagen ligger dronningen i helfigur med krone på hodet og øynene lukket. Hun er fremstilt som ung med rene, glatte trekk og er et idealisert bilde; Margrete var rundt 60 år da hun døde. Full lengde/høyde er ca. 160 cm.
Tidligere var også det man antok var festkjolen hennes stilt opp ved sarkofagen, men den ble stjålet av svenske soldater i 1659 og oppbevares nå i Uppsala. Domkirken hadde også stilt ut en slipesten og en fane knyttet til henne. Kjolen var av gyllen italiensk brokade og ble påstått å være brudekjolen hennes. Kjolen har blitt testet med karbondatering ved Svedberg-laboratoriet og tidfestet til perioden 1400-1440. Den kan altså ha tilhørt Margrete, men det kan ikke ha vært brudekjolen hennes. Hvordan kjolen havnet i Roskilde domkirke vet man ikke og den ble omtalt første gang av en engelsk reisende i 1593. Junker Christoffer (- d. 1363) var Valdemar Atterdag og Helvig av Slesvigs eneste sønn og storebror til Margrethe I. I Nordisk familjebok fra 1911, bind 14, side 1453-1454 oppgis det at Christoffer var født i 1344 og han kan dermed ha vært rundt 19-20 år da han døde i 1363. Minnesmerket er utført i alabast og forestiller en ung ridder i full rustning besatt med juveler og omkranset av Danmarks, Hallands og Lollands våpen. Christoffer selv er trolig begravet under kirkegulvet - gravmælet ble først stilt opp i 1878.
På en opphøyet plass i koret står fire overdådige marmorsarkofager i barokk sammen med junker Christoffer. Her ligger Christian V (1646–1699) og hans ektefelle Charlotte Amalie (1650–1714), deres sønn Frederik IV (1671–1730) og hans første dronning Louise (1667–1721).
Oppdraget med å utføre Christian V og Charlotte Amalies sarkofager ble i første omgang gitt til Andreas Gercken i 1716. Figurene og relieffene var ved Johan Christopher Sturmberg. Det videre arbeidet med sarkofagene ble overdratt til Didrick Gercken året etter.
Christian V var eldste ektefødte sønn av Frederik III og Sophie Amalie og ble konge 24 år gammel i 1670. Han var gift med Charlotte Amalie av Hessen-Kassel og ble far til blant annet den senere Frederik IV. Christian var opptatt av jakt og døde etter å ha blitt såret av en skadeskutt hjort i forbindelse med parforsejakt i Jægersborg Dyrehave. Han var konge 1670-1699.
Tyve år etter arbeidet med sarkofagene til Christian V og Charlotte Amalie fikk Diderik Gercken også oppdraget med å utføre Frederik IVs og dronning Louises sarkofager. I tillegg står han bak sarkofagene til dronning Anna Sophie og hennes barn.
Frederik IV ble konge ved farens død i 1699. På dette tidspunkt hadde han vært gift med Louise av Mecklenburg-Güstrow i fire år uten at det hindret ham i å inngå nytt ekteskap i 1703 med Elisabeth Helene von Vieregg. Vieregg døde året etter og ble begravet i Vor Frelsers kirke i København. I 1712 giftet han seg igjen til venstre hånd med Anna Sophie Reventlow (1693–1743). Etter dronningens død i 1721 giftet han seg med Reventlow til høyre hånd og hun ble dermed dronning. Anna Sophie Reventlow ønsket å bli begravet ved siden av sin ektefelle og Frederiks sønn fra første ekteskap, Christian VI, lot henne delvis få ønsket oppfylt. Han kjøpte Trolles kapell hvor hun ligger begravet.
Helligtrekongers kapell
Helligtrekongers kapell ble oppført i 1460-årene på initiativ av Christian I. Hensikten med kapellet var opprinnelig at det skulle være samlingssted for en ridderorden han nylig hadde innstiftet, en forløper til Elefantordenen.
Håkvik
Håkvik (nordsamisk: Ginnasluokta) er et tettsted i Narvik kommune i Nordland. Tettstedet har innbyggere per 1. januar, og ligger omtrent fem kilometer sør for Ankenes og ca. 13 kilometer sør for Narvik sentrum. Håkvik har en barneskole med ca 170 elever.
Gravene i Roskilde domkirke
Helligtrekongers kapell
Kapellet inneholder gravene til Christian I og hans ektefelle Dorothea av Brandenburg, Christian III med ektefellen Dorothea av Sachsen-Lauenburg og Frederik II og Sophie av Mecklenburg.
Christian I (1426–1481) var konge av konge Danmark, Norge og Sverige og giftet seg med Dorothea av Brandenburg, som var enke etter Kristoffer av Bayern. Christian og Dorothea fikk flere barn og to av dem ble konger; Hans og Frederik I. Ingen av dem er gravlagt i Roskilde domkirke; Hans ligger i Sankt Knuds kirke i Odense og Frederik i Schleswig domkirke.
Helligtrekongers kapell domineres av sarkofagene til Christian III og Frederik II. Sarkofagen over Christian III og dronning Dorothea prydes av Christian liggende på lokket i alabast. Han ligger i full rustning og har hendene samlet opp og foran seg i bønn. Gravmonumentet bæres av seks søyler og på baldakinen sitter en engel i hvert hjørne. Midt på i den ene kortenden er det montert et krusifiks med Jesus på korset, foran krusifikset kneler Christian i bønn. Rundt monumentet står fire soldater i romerske drakter og vokter kongen.
Monumentet er utført av den nederlandske billedhuggeren Cornelis Floris i Antwerpen i årene 1574–1575. Floris var aktiv i Antwerpen, hvor han også var medlem av det lokale Sint-Lucasgildet. Han leverte flere gravmonumenter til Danmark i tillegg til monumentet over Christian III. I Danmark fikk stilen stor utbredelse og ble kalt Florisstil. Gravmonument over Christian III var bestilt i 1569 og ble fullført i august 1575. Det ble stilt opp i domkirken i 1578.
Christian III (1503–1559) var konge av Danmark 1534–1559 og av Norge 1536–1559 og var den som innførte reformasjonen i Danmark-Norge. Han huskes også for Christian IIIs Bibel som var den første hele bibeloversettelse som ble trykket på dansk og som kom ut i 1550.
Frederik var død i april 1588 og ble gravlagt i domkirken 5. juni samme år. Monumentet over graven ble reist i 1598 og er i hovedsak en kopi av Christian IIIs monument. På sidene er det scener fra kongens felttog i Ditmarsken og fra syvårskrigen. Det fremgår av et brev fra enkedronning Sophie at han skulle utføre det etter utleverte modeller og det er derfor noe uklart hvor stor del av monumentet som er van Egens eget verk.
Både sarkofagen til Christian III og Frederik II er tomme, kongene og deres ektefeller er begravet i lave krypter under gulvet.
Kapellet blir holdt oppe av en kongesøyle hvor flere kongelige personers høyde er risset inn. Flere av målene er nok snarere fantasi enn virkelighet; for eksempel er Christian I avmerket med en høyde på nesten 2,20 meter og tsar Peter den store av Russland med 2,08 meter.
Christian IVs kapell
I Christian IVs kapell ligger Christian IV med ektefellen Anna Kathrine samt sønnene Christian og Frederik III med sin ektefelle Sophie Amalie. Kapellet er i renessanse og ble tegnet av Christian IVs arkitekter Lorentz og Hans van Steenwinckel den yngre. Det sto ferdig i 1642, seks år før kongen døde, men var da nærmest uten pynt bortsett fra Caspar Finckes gitter.
Christian IV (1577–1648) var sønn av Frederik II og Sophie av Mecklenburg og var knappe 11 år da faren døde i 1588. Han ble først kronet til konge i 1596. Ektefellen Anna Kathrine døde allerede i 1612 og han giftet seg senere til venstre hånd med Kirsten Munk. Han døde 28. februar 1648 på Rosenborg slott og ble gravlagt i Roskilde domkirke 18. november samme år. Christian ligger i en enkelt utstyrt kiste midt foran gavlen i kapellet og på lokket ligger rytterkården hans. Dronning Anna Kathrine ligger på hans venstre side og sønnen Christian på den høyre.
Med oppblomstringen av romantikken på 1800-tallet ble det bestemt at man skulle dekorere kapellet. Veggene domineres av Wilhelm Marstrands malerier «Christian 4. på «Trefoldigheden» under sjøslaget på Kolberger Heide» og «Christian IV dømmer Rosenkrantz». Kapellet inneholder i tillegg en skulptur av Christian IV av Bertel Thorvaldsen og Heinrich Eddeliens freskomalerier som ble utført i rundt 1847.
Christian IV og Anna Kathrines sønn Frederik III var Danmark og Norges første eneveldige konge. Han satt på tronen fra 1648 til sin død i 1670. Frederik og ektefellen Sophie Amalie ligger i hver sin kobbersarkofag med messingdekorasjoner.
Frederik ble opprinnelig begravet i en annen sarkofag enn den han ligger i nå. Hoffgullsmed Ferdinand Küblich fikk bestilling på sarkofagen og den ble utført av kobber med dekorasjoner av sølv. Küblich var kunstneren bak Frederiks tre store sølvløver i naturlig størrelse som finnes på Rosenborg slott; kongen hadde bestilt seks stykker, men de ble ikke ferdig før han døde. Kongens castrum doloris i Københavns slottskirke ble voktet av de tre løvene. Sarkofagen var dekorert med sølvdekorasjoner som veide 70 kilo.
Frederik Vs kapell
Frederik Vs kapell ble opprinnelig tegnet i klassisistisk stil av arkitekt C.F. Harsdorff i 1774. Det ble ikke ferdig og ble fullført først i 1825 av C.F. Hansen.
Kapellet inneholder 11 graver; Frederik V, Louise av England, Juliane Marie, Christian VI, Sophie Magdalene, Christian VII, Frederik VI, Marie Sophie, Christian VIII, Caroline Amalie og Frederik VII.
Frederik V (1723–1766) var dansk-norsk konge fra 1746 til sin død. Han huskes særlig på grunn av anleggelsen av Frederiksstaden som er oppkalt etter han samt for J.F.J. Salys rytterstatue av kongen som står på Amalienborg Slotsplads.
Frederik Vs sarkofag er utført i marmor av Johannes Wiedewelt. Monumentet anses som kunstnerens hovedverk. Monumentet har en lengde på ca. 2,5 meter og en høyde på rundt 1,8 meter. Sarkofagen hviler på et fotstykke og prydes av flere skulpturer. Bak den bærer en søyle en medaljong med kongens portrett. Søylen krones av en urne. Ved endene av sarkofagen sitter to høye, kronede kvinneskikkelser, Danmark og Norge, som i dyp sorg. Dronning Louises sarkofag er utført av Carl Frederik Stanley og anses som kunstnerens hovedverk. Den er plassert på skrå overfor Frederik Vs sarkofag. Frederik Vs foreldre Christian VI (1699–1746) som var konge av Danmark og Norge 1730–1746 og Sophie Magdalene (1700–1770) ligger i to siderom. Også Christian VIs gravmonument er et verk av Wiedewelt.
Christian VII var konge av Danmark og Norge fra 1766 til sin død. Fra 1784 og frem til Christians død var det i realiteten sønnen, den senere Frederik VI som var det fungerende kongelige overhodet ettersom Christian var sinnssyk. Christian VIIs ektefelle Caroline Mathilde ligger ikke begravet i Roskilde domkirke. Ekteparet ble skilt og hun forvist til Celle hvor hun ligger begravet i Stadtkirche St. Marien.
Frederik VIs kiste er i klassisk senempire med elementer fra antikken med løveføtter og sfinxer. Da ektefellen Marie Sophie døde i 1852 fikk hun en kopi av ektefellens kiste.
Da Christian VIII døde i 1848 leverte Koch raskt et forslag som ble benyttet og man utformet kongens sarkofag etter hans tegninger. Christian VIIIs enke Caroline Amalie overlevde sin mann med mange år og døde først i 1881. Da fikk hun en sarkofag lik sin ektefelles etter Kochs tegninger.
Koch har forøvrig også utført tegningene til sarkofagene til Christian VIIIs søster Juliane Sophie og hennes ektefelle Frederik Vilhelm av Hessen; de ligger begravet i gravkapellet under Frederik Vs kapell.
Bothrorrhina rufonasuta
Bothrorrhina rufonasuta er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor (opptil 28 millimeter), svært kraftig, blank, mørk gullbasse uten metallisk glans.
Utbredelse
Arten er utbredt på Madagaskar.
Gravene i Roskilde domkirke
Frederik Vs kapell
Charlotte Frederikke bodde i Roma de siste årene av sitt liv og er gravlagt bak Peterskirken.
Eidbukta
Eidbukta er et tettsted i Meløy kommune i Nordland. Tettstedet har innbyggere per 1. januar, og ligger omtrent seks kilometer sør for Ørnes.
Gravene i Roskilde domkirke
Frederik Vs kapell
Frederik VII (1808–1863) var den første kongen etter eneveldets fall i 1848 og var konge til sin død. Han hadde ingen barn og ble dermed siste konge av huset Oldenborg. Frederik VIIs sarkofag er utformet av Theodor Zeltner.
Christian IXs kapell
Christian IXs kapell eller det Glücksborgske kapell ble reist i 1917-1924 ved arkitekt Andreas Clemmensen. I midten av kapellet ligger Christian IX (1818-1906) og dronning Louise (1817-1898) i en dobbeltsarkofag som er tegnet av Hack Kampmann. Sarkofagen er omgitt av kvinnefigurer signert Edvard Eriksen.
Christian IX av Danmark (1818–1906) var konge 1863–1906, den første danske kongen av huset Glücksburg og gjerne kalt «Europas svigerfar». Han var gift med Louise av Hessen-Kassel (1817–1898), en niese av Christian VIII.
Også Frederik VIII (1843–1912) og ektefellen Lovisa (1851–1926) ligger i dette kapellet. De hviler i en dobbeltsarkofag tegnet av Einar Utzon-Frank.
Frederik VIII av Danmark (1843–1912) var eldste sønn av Christian IX og Louise av Hessen-Kassel og overtok tronen ved farens død i 1906. Da hadde han vært kronprins i 43 år. Frederik hadde giftet seg med Lovisa av Sverige (1851–1926) i 1869. I tillegg til tronarvingen Christian X ble de foreldre til flere barn, blant annet til Carl av Danmark, den senere Haakon VII av Norge.
Det siste paret som ligger i dette kapellet er Christian X (1870–1947) som var Danmarks konge fra 1912 til 1947 og ektefellen Alexandrine (1879–1952), som hviler i to enkle marmorkister tegnet av Kaare Klint.
Da Maria Feodorovna – født Dagmar og datter av Christian IX og Louise – døde i 1928 ble det først holdt en kort seremoni i Aleksander Nevskij kirke i København og derpå en russisk-ortodoks seremoni i Roskilde domkirke før keiserinnens sarkofag ble plassert i kapellet.
Da Frederik IX døde i 1972 ble kisten hans plassert i kapellet drapert med flagget, bevoktet av de tre sølvløvene fra kronregaliene og flankert av to kandelabere i form av ankere. Kongen ble begravet i 1985 og bare kandelaberne står igjen i kapellet.
Oktogonen
Oktogonen eller Frederik IXs begravelsesplass er domkirkens nyeste kapell og ble reist etter Frederik IXs død. Den er innredet for Frederik IX og hans etterkommere og er plassert utenfor kirkens nordvestre hjørne.
Begravelsesplassen ble innviet 23. september 1985 og var den første gravplassen utenfor selve domkirken. Det var to grunner til byggingen; den ene var at det hadde vært Frederik IXs ønske å bli gravlagt utenfor katedralen og i tillegg var det ikke plass igjen i Christian IXs kapell.
Gravplassen er tegnet av arkitekt Vilhelm Wohlert i samarbeid med Inger og Johannes Exner. Den består av en enkel åttekant av mursten uten tak med en inngangsportal av bronse tegnet av Sven Havsteen-Mikkelsen. Gravstenen er hugget av grønlandsk granitt av billedhuggeren Erik Heide. Den ble først permanent forseglet etter begravelsen av dronning Ingrid i 2000.
Sankt Birgittes kapell
Dronning Margrethe II har valgt Sankt Birgittes kapell som fremtidig gravplass for seg selv og prins Henrik med en dobbeltsarkofag skapt av kunstneren Bjørn Nørgaard. Kapellet ligger på nordsiden av domkirken og er fra 1485.
Det ligger flere begravet i Sankt Birgittes kapell både i gulvet og i egne krypter. I en av kryptene ligger tre av barna til Christian IV og Kirsten Munk. To av disse barnekistene ble åpnet i 1980.
Storebø skule
Storebø skule er en offentlig grunnskole på Storebø i Austevoll kommune i Vestland.
Skolen tar imot elever fra 1. til 7. trinn. Skolen tilbyr også SFO for elever fra 1. til 4. trinn.
Tranby (Lier)
Tranby er et tettsted i Lier kommune i Viken. Tettstedet har innbyggere per 1. januar, og ligger omtrent 25 minutters kjøring sydvest for Oslo, og ca. 10 minutters kjøring nord for Drammen.
Storebø skule
I 2014 startet en større ombygging og oppussing av skolen. Rundt 96 millioner kroner ble brukt på ombyggingen. I 2016 stod skolen ferdig. Trolandshamar skule ble lagt ned like etter, og skoleåret 2017–2018 ble elever fra Trolandshamar flyttet til Storebø. Tre år senere, i 2020 var skolen for liten for de kommende elevkullene.
Tranby (Lier)
Stedet
Tettstedet består i hovedsak av tre boligfelt som ligger i en halvsirkel rundt et lite skogsområde (Ringveien). Fra Tranby har man utsikt ut over hele Lierdalen og Drammen.
Tranby har i generasjoner hatt et bra sportsmiljø, da Tranbyhallen er ofte brukt til turn, håndball, fotball og andre aktiviteter. Tranbyhallen tilhører Tranby skole, som er ungdomsskolen for både Tranby, Nordal, Lierskogen, Hallingstad og Henummarkka. Damtjern er et populært badested ikke langt fra Tranby. Damtjern er på Lierskogen, ved Liertoppen. Liertoppen er et kjøpesenter på Tranby.
Den gamle kongeveien til Oslo går gjennom Tranby, og ved det tidligere marmorverket er det oppført en obelisk til ære for Fredrik V. Denne veien går også gjennom et naturvernområde med mange sjeldne orkidéer.
Næringsliv
Flere bedrifter har etablert seg på Tranby, med Aker Solutions ASA (tidligere Aker Kværner og Kværner Eureka) som den største. I nærheten av Tranby (ved E 18) ligger Liertoppen kjøpesenter. Rett vest for dette har byggevareutsalget Bauhaus etablert seg.
Liste over kulturminner i Måsøy
Liste over kulturminner i Måsøy er en oversikt over fredede og/eller bevaringsverdige bygninger og elementer i Måsøy. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Gemlik
Gemlik er en by med 109 494 innbyggere (2017) i den tyrkiske provinsen Bursa. Den ligger nord for Osmangazi, øst for Marmarahavet og vest for Orhangazi.
Operasjon Val-Fajr 7
Operasjon Val-Fajr 7 (Operasjon Daggry 7) fra 18. til 25. oktober 1984 under Irak-Iran-krigen var den første, begrensede offensiv av de iranske styrkene. De gikk etter taktiske objekter som kunne erobres og holdes med minimal risiko for tap. Operasjon Kheibar hadde påført iranerne så store tap at det ikke var mulig å lansere nye offensiver utover de mindre som var rettet mot posisjoner som kunne erobres uten for stor fare.
Hans Bauge
Hans Kristian Bauge (født 1947) er en norsk drosjesjåfør og debattant kjent fra flere debattprogrammer på TVNorge og TV 2.
Bauge var fast publikummer i debattprogrammene Klart svar og Lønning og Staff og fikk ofte slippe til orde med sine synspunkter. Han skulle representere «folkets røst» og «mannen i gata» og ble lagt merke til på grunn av sin spesielle fremtoning med knyttede never og en høylytt stemme preget av sinne og stort engasjement.
Bakgrunnen for Bauges deltakelse var en konflikt han hadde med Oslo Taxisentral (og deretter Oslo Kommune) fordi de, ifølge Bauge, urettmessig hadde fratatt ham drosjeløyvet. Bakgrunnen var at han insisterte på retten til å kjøre drosje i egendesignet uniform – og om retten til å nekte å ta kredittkort. Han sendte flere telefakser om saken sin til TVNorge og etterhvert fikk han forespørsel om å være med i Klart svar. Bauge har i ettertida hevdet at hans utfall i debattprogrammene delvis var skuespill fra hans side.
Han var nominert på andreplass for partiet Demokratene i Akershus ved stortingsvalget i 2009.
Bauge har også være engasjert og kjempet for personer som mener seg utsatt for grov urettferdighet i Norge. Han har siden 2004 vært nestleder i organisasjonen Kriminalofferforeningen Norge (stiftet i 1998). Han har vært bosatt i Sverige de siste årene.
Thurles
Thurles (irsk: Durlas Éile) er en irsk by i grevskapet Tipperary innenfor baroniet Eliogarty og i kirkesognet Thurles. I byen er katedralkirken til det katolske erkebispedømmet Cashel og Emly som ble etablert i 1111. Elven Suir renner forbi byen. Byen er kjent som stedet hvor Gaelic Athletic Association ble grunnlagt i 1884. I henhold til folketellingen av 2016 har byen en befolkning på 7 940 innbyggere.
Plassering og tilgang
Thurles ligger i midten av grevskapet Tipperary og er omgitt av Silverminefjellene (mot nordvest) og Slieveardagh Hills (mot sørøst). Selve byen er bygget på en kryssing av elven Suir.
Motorveien M8 forbinder Thurles med Cork og Dublin via N75 og N62. N62 kobler også Thurles til sentrum av Irland (Athlone) via Templemore og Roscrea. R498 kobler Thurles til Nenagh. Thurles jernbanestasjon åpnet 13. mars 1848.
Forhistorie
Det gamle området og senere småkongedømmet Éile fikk navnet sitt fra hva de forhistoriske innbyggere kalt Eli, hvor det er lite som er kjent om utover det som kan hentes fra legender og muntlige tradisjoner. Omfanget av Éile varierte gjennom århundrene med oppgangen og fallet til bosatte stammene. Før 400-tallet e.Kr. er de historiske detaljene som kan hentes fra bevarte opptegnelser og skrifter svært magre, uklare og forvirrende. I løpet av dette århundret ser det imidlertid ut til at Éile har nådd sin største utstrekning, og strakte seg fra Croghan Bri Eli (åsen Croghan Hill i Offaly) til like sør for Cashel (i Corca Eathrach Eli).
På 800-tallet hadde området til det gamle Éile delt seg opp i en rekke småriker: O'Carroll utgjorde den nordlige delen, O'Spillane holdt til i Ileagh, Eóganacht Chaisil hadde annektert Middle Third (An Trian Meánach) mens O'Fogarty hadde det som er nå baroniet til Eliogarty. Klanen O'Fogarty ga navnet sitt til byen. På irsk kan Durlas Éile oversettes som «Éiles sterke borg», eller mer korrekt Durlas Éile Uí Fhogartaigh («O'Fogarty's av Éiles steke borg»). Klanen dominerte regionene Templemore og den store åsen Devil's Bit (Bearnán Éile) som strekker seg så langt som Tipperary/Kilkenny-grensen.
Handel
Thurles var opprinnelig en markedsby var landbruket rundt. Det er nå en by med detaljhandel, med kjedebutikker som Dunnes Stores, Supervalu, Lidl, ALDI, Boots og Holland og Barrett etablert i byen. Hovedkvarteret til kjøttforedlingsfabrikken Dew Valley Foods ligger også i Thurles-området. McKevitts Costcutter er en stor familiebedrift som opererer med et supermarked i byen. Høyteknologiske industrier er etablert i Thurles Technology Park.
Palle (navn)
Palle er et dansk mannsnavn med flere opprinnelser.
Etymologi
Palle har flere opprinnelser. Det er:
Palli er en færøysk form av navnet.
Utbredelse
Formen Palni er kjent brukt i Danmark fra 800-tallet. Palle er kjent brukt i norske middelalderballader. Navnet er ellers kjent brukt første gang i Norge i 1631 og i Sverige i 1660. I Danmark var navnet mest brukt i 1950- og 1960-årene.
Palle er i dag mest brukt i Danmark, men er ikke blant de vanligste danske navnene.
Kjente personer med navnet
Personene i listen er ordnet kronologisk etter fødselsår.
Sara Kolak
Sara Kolak (født 22. juni 1995) er en kroatisk friidrettsutøver som konkurrerer i spydkast.
Gorgonopsia
Gorgonopsia er en familie av therapsider som levde i sen perm. De siste gorgonopsidene døde ut i perm-trias utdøingen sammen 96 % av alt liv i havet og 70 % av alt liv på land. De hadde lange hjørnetenner akkurat som sabeltannkattene hadde. Den største gorgonopsiden var inostrancevia som var tre meter lang. Gorgonopaia inkluderte også Lycaenops, Dinogorgon, Gorgonops og andre gorgonopsider. De spiste planteetende pattedyrlignende krypdyr, amfibier og cynodonter.
Dodge
Dodge er et amerikansk bilmerke eid av Stellantis. Den første bilen ble produsert i 1914, og før 1928 het merket Dodge Brothers Motor Vehicle Company.
Dodge-brødrene, John og Horace, var med å finansiere starten på bilmerket Ford i 1902, og produserte deler for Ford i begynnelsen. Fra 1914 produserte de personbiler, og fra 1917 produserte de lastebiler, først for den amerikanske hæren, men senere også kommersielt. I 2005 er 78% av produksjonen pickuper og lastebiler.
Klassen (TV-serie)
Hovedroller (sesong 4–6)
Roller sesong (4–6)
Dodge
Dodge var tidligere eid av FCA US LLC (tidligere kjent som Chrysler Group LLC). Etter fusjonen mellom Groupe PSA og Fiat Chrysler Automobiles i 2021 er Dodge en del av konsernet Stellantis.
I Norge
Merket var ikke gammelt før det fantes en importør i Norge, allerede i 1916 hadde Aktieselskabet Auto tatt tak i det, og de holdt på frem til 1930.
I 1983 tok MøllerGruppen AS opp import og salg av Dodge gjennom selskapet Møller US Import AS. Etter hvert ble det merkene Chrysler og Jeep som dette selskapet importerte og solgte. Som en følge av at Daimler-Benz og Chrysler Corp slo seg sammen til DaimlerChrysler, ble Møller US Import i 2003 solgt til Bertel O. Steen som blant annet er importør av Mercedes-Benz i Norge.
Fra 31. november 2011 ble avtalen sagt opp. Dette var en del av en større prosess der produsenten sa opp alle importører i Europa. FCA Norway AS importerer i dag Alfa Romeo, Fiat, Jeep og Fiat Professional til Norge. I dag blir markedet for Chrysler og Dodge ikke sett på som stort nok for å drive offisiell import.
Akseli Kokkonen
Akseli Ensio «Axu» Kokkonen (født 27. februar 1984 i Oslo) er en finsk-norsk skihopper. Han representerer Stårheim IL.
Kokkonen er født i Norge, men har finske foreldre, og familien flyttet til Lahtis i Finland da han var 1 1/2 år gammel. Han debuterte for Finland i verdenscupen med en 36.-plass i Kuopio 23. november 2001. Hans beste plassering i verdenscupen er 5.-plass i Kuusamo 29. november 2003. Sammenlagt i verdenscupen ble han nummer 19 i sesongen 2003-04.
Etter skadeavbrudd og dårlige resultater ble han satt ut av landslaget, og han tok pause fra hoppingen i 2006 for å dra til Egypt og ta dykkerutdannelse. Etter at han returnerte til Finland for å gjøre militærtjeneste, tok han opp igjen skihoppingen, og hoppet noen få internasjonale renn vinteren og sommeren 2007, uten at han ble tatt inn på landslaget igjen. Dette året valgte han å flytte til Norge og bli norsk statsborger, og å satse på å bli tatt ut på det norske landslaget i stedet. Men på grunn av at det kreves to års sammenhengende botid i Norge for å bli norsk statsborger, måtte han vente på å få sjansen på det norske landslaget.
Sesongen 2008-09 hoppet han i norgescupen. I juni 2009 fikk han norsk statsborgerskap, og han hoppet i kontinentalcupen og Grand Prix i sommersesongen. 5. desember 2009 debuterte han i verdenscupen for Norge med 25.-plass på Lillehammer.
Johan Johannessen Bakke
Johan Johannessen Bakke (født 1. mai 2004) er en norsk fotballspiller som spiller for.
Sogndal
Den 8. september 2020 fikk han sin OBOS-liga-debut for Sogndal mot.
Den 13. april 2021 skrev han under en kontrakt med Sogndal til 31. desember 2023.
Molde
Den 24. januar 2022 skrev han under en treårskontrakt med.
Familie
Han er sønn av Eirik Bakke. Hans farfar er Svein Bakke og hans morfar er Johan Johannessen, begge tidligere Sogndal-spillere.
Mali under Sommer-OL 1992
Mali under Sommer-OL 1992. Fem sportsutøvere fra Mali deltok i to sporter under Sommer-OL 1992 i Barcelona. Det var sjuende gangen som Mali deltok i et OL, de vant ikke noen medaljer.
Forsvarets Kompetansesenter for Vognførerutdanning
Forsvarets Kompetansesenter for Vognførerutdanning (FKV) er en avdeling i Forsvaret underlagt Forsvarets kompetansesenter for logistikk og operativ støtte på Sessvollmoen.
Avdelingen er pedagogisk og faglig ansvarlig for all vognfører/instruktørutdanning på tunge hjulgående kjøretøy i Forsvaret. Skolen har godkjenning fra Vegdirektoratet som sivil kjøreskole og er en kvalitetssikring for at elevene får utdanning i henhold til gjeldende fagplaner i aktuelle førerkortklasser og kan fremstilles for førerprøver ved trafikkstasjonene til Statens Vegvesen.